Obavijest za brucoše

o upisu izbornih kolegija za zimski semestar putem Studomata

Upis izbornih kolegija za zimski semestar putem Studomata počinje 25. rujna 2020. i traje do 11. listopada 2020. (osim za studije koje se izvode na Odjelu za izobrazbu učitelja i odgojitelja, više informacija na poveznici:<https://iuo.unizd.hr/> ).

Kolegiji se upisuju u skladu s redovima predavanja matičnog studija.

Obvezni kolegiji već su upisani na Studomatu.

**Prijavljujete se na Studomat koristeći AAI@EduHr elektronički identitet.**

**Studenti koji su iz Zadra i Zadarske županije preuzimaju AAI elektronički identitet kad i iksicu (studenti dvopredmetnih studija u Referadi, a studenti jednopredmetnih studija u tajništvu odjela/studija kojeg su upisali - obavijest za iksice je objavljena 15. rujna 2020.).**

**Studenti koji nisu iz Zadra i Zadarske županije dobiti će AAI elektronički identitet preporučenom poštom.**

SLJEDEĆI DVOPREDMETNI STUDIJI NEMAJU IZBORNE KOLEGIJE U ZIMSKOM SEMESTRU: Anglistika, Etnologija i antropologija, Geografija; smjer: nastavnički, Povijest umjetnosti i Sociologija.

SVI JEDNOPREDMETNI STUDIJI IMAJU IZBORNE KOLEGIJE.

UPIS STRANOG JEZIKA IZ CENTRA ZA STRANE JEZIKE

Studenti koji upišu bilo koji drugi strani jezik osim engleskog moraju nakon upisa putem Studomata doći osobno u Centar za strane jezike potvrditi upis i izabrati grupu u kojoj će pohađati nastavu. Upisi će se održavati u prostorijama Centra za strane jezike od 5. do do 12. listopada 2020. od 8:00 do 16:00 sati (Poluotok, Jurja Bjankinija 2, ured 211 na drugom katu).

Ako ste upisali krivi izborni predmet putem Studomata, možete se javiti tajnici na matičnom odjelu.

SVAKI EVENTUALNI POGREŠAN UPIS IZBORNIH KOLEGIJA U AK. GOD. 2020./2021. PUTEM STUDOMATA PONIŠTIT ĆE SE.

Molimo da se za sve eventualne poteškoće sa Studomatom javite na *e-mail*: referada@unizd.hr ili da dođete u Referadu za dvopredmetne studije (R. Boškovića 5/1, 1. kat, 4. ured).

***Upute o postupku prijave na kolegije putem Studomata***

* Prije upisa izbornih kolegija na Studomatu obvezno provjerite **redove predavanja** svog upisanog studija (na mrežnoj stranici matičnog odjela ili ovdje: <https://www.isvu.hr/javno/hr/vu269/nasprog/2019/nasprog.shtml>) i **raspored predavanja** (<http://www.unizd.hr/akademski-kalendar/raspored-sati>) te se na matičnom odjelu raspitajte za dodatne informacije o studiju. To je ujedno prilika da dobijete potrebne savjete i preporuke o odabiru izbornih kolegija. Za upis putem Studomata najbolje je napraviti popis kolegija koje želite upisati, ovisno o ponudi svakog pojedinog studija i o onome što vam odgovara po rasporedu predavanja (tako da izbjegnete kolizije, tj. istovremeno ordžavanje nastave). Popis bi, osim željenih kolegija trebao sadržavati i eventualne rezervne kolegije, s obzirom na to da je upis na izborne kolegije ograničen upisnim kvotama.
* Prijavljujete se na Studomat koristeći AAI@EduHr elektronički identitet.
* Ako nedostaje neki od vaših obveznih osobnih podataka, Studomat će tražiti da ga upišete.
* Odabirete izborne kolegije.
* Odabir kolegija mora biti u skladu s pravilima o ECTS bodovnim kvotama navedenima na sučelju Studomata, odnosno u skladu s pravilima koja su navedena na redovima predavanja koji su objavljeni na gore navedenoj mrežnoj stranici ili na mrežnoj stranici matičnog odjela.
* Nakon odabira željenih kolegija provjerite vlastiti izbor i na kraju potvrdite upis kolegija.

#### **Važne napomene:**

* Nakon odabira i potvrde upisa izbornih kolegija na Studomatu iste više ne možete mijenjati putem Studomata.
* Za promjenu već odabranih i upisanih izbornih kolegija javite se  u tajništvo odjela. Izborne kolegije možete promijeniti samo ako za kolegij nije popunjena upisna kvota.
* **Izborni kolegij se neće izvoditi ako ima manje od 10 upisanih studenata. Studenti koji su upisali izborni kolegij koji se ni nakon prvog tjedna ne izvodi trebaju u tajništvu odjela odabrati drugi izborni kolegij u okviru zadane upisne kvote.**